થાણે સુધરાઈમાં ગઈ કાલે શિવસેના અને નૅશનલિસ્ટ કૉન્ગ્રેસ પાર્ટી (એનસીપી) વચ્ચેનો સત્તાસંઘર્ષ શિખર પર પહોંચ્યો હતો. લોકશાહી તથા સભાગૃહનું માન ન જાળવીને બન્નેના પાર્ટીના નગરસેવકો છુટ્ટા હાથની મારામારી કરતા જોવા મળ્યા હતા. મેયરનું માઇક પણ તોડી નાખવામાં આવ્યું હતું. મહિલા નગરસેવકો પણ તૂ-તૂ મૈં-મૈં કરવા માંડી હતી. દોઢ કલાક સુધી ધાંધલધમાલ ચાલુ રહી હતી. ત્યાર બાદ સુધરાઈની એ મહાસભાનું કામકાજ ગઈ કાલ પૂરતું સ્થગિત કરી દેવામાં આવ્યું હતું.